ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሰራዊት ኢትዮጵያ ኣብ ልዕሊ ሰራሕተኛታት ሕቡራት ሃገራት ከምዝተኮሰ መንግስቲ ኣሚኑ 8 ታሕሳስ 2020 ምንጪ ስእሊ, Getty Images መግለጺ ስእሊ, ሕቡራት ሃገራት ናብ ትግራይ ክኣቱ "ዘይተገደበ ፍቓድ" ክወሃቦ ጠሊቡ'ሎ መንግስቲ ኢትዮጵያ ወታሃደራቱ ኣብ ልዕሊ ናብ ትግራይ ዝንቀሳቐሱ ዝነበሩ ሰራሕተኛታት ሕቡራት ሃገራት ከም ዝተኮሱ ኣሚኑ። ኣፈኛ መንግስቲ፡ እቶም ሰራሕተኛታት ኣብቲ ቦታ ክህልዉ ኣይነበሮምን ክብል ተዛሪቡ። ቅድሚ ኣብ ቀይዲ ምእታዎም፡ ንክልተ ናይ መፈተሺ ነቑጣታት ጥሒሶም ሓሊፎም ክብል'ውን ኣፈኛ ኣዋጅ ህጹጽ ግዜ መንግስቲ ፌደራል ኣምባሳደር ሬድዋን ሁሴን ከሲሱ። ሕቡራት ሃገራት ብዛዕባ'ቲ ብሰንበት ዘጋጠመ ፍጻመ ዛጊት ዝኾነ መግለጺ ኣይሃበን። እቶም ሰራሕተኛታት ኣብ ቀይዲ ኣትዮም ከምዝነበሩን፡ ድሕሮም ከምዝተፈትሑን ኣቶ ሬድዋን ሓቢሩ። ዝኾነ ወገን "ንመምርሒ መንግስቲ ከኽብር ኣለዎ" ክብል'ውን ኣጠንቂቑ። ቅልውላው ትግራይ፡ ኣብ ለንደን ሚላኖንን ዋሽንግተን ዲሲን ሰለማዊ ሰልፍታት ተኻይዱ ኣብ ትግራይ 'ልዕልነት ሕግን ሰብኣዊ መሰላትን ክኽበር' ዋና ጸሓፊ ሕቡራት ሃገራት ጸዊዑ እቶም ሰራሕተኛታት፡ ናብቲ ኤርትራውያን ስደተኛታት ተዓቚቦምሉ ዘለዉ መዓስከራት ይኸዱ ከም ዝነበሩ ጸብጻባት ሓቢሮም። ሰብመዚ ኣብ ዝሃብዎ መግለጺ፡ እቲ ናብ ትግራይ ክኣቱ ዝድለ ዘሎ ሰብኣዊ ረዲኤት "ብመንግስቲ ኢትዮጵያ ዝተመርሐን ዝተወሃሃደን" ክኸውን ኣለዎ ኢሎም። እቶም ስደተኛታት ኵናት ካብ ዝጅመር ክሳብ ሕጂ ኣብ ሕማቕ ኩነታት ከም ዘለው እዮም ክዛረቡ ጸኒሖም። ብሰንኪ'ቲ ንልዕሊ ሓደ ወርሒ ኣብቲ ክልል ዝቐጸለ ውግእ፡ ትካል ስደተኛታት ሕቡራት ሃገራት፡ ካልኦት ትካላት ረዲኤትን ሰብመዚ ኢትዮጵያን ካብቲ መዓስከራት ኣቐዲሞም ብምውጽኦም፡ ብዘይ ሓለዋ ኣብ ውሽጢ ኲናት ተቐርቂሮም ይርከቡ። ምንጪ ስእሊ, Getty Images ኣብ ዝሓለፈ ሳልስቲ ካብ መዓስከር ዓዲ ሓሩሽ ቢቢሲ ዘዘራራባ ኣደ ቖልዑት ኤርትራዊት፡ ለይቲ ለይቲ ዕጡቓት ሰረቕቲ ናብቲ መዓስከር እናኣተው ብዕጥቆም ኣፈራሪሖም ቴሌፎንን ኣዋርቕን ይዘምቱ ከም ዘለው ሓቢራ። ትካል ስደተኛታት ሕቡራት ሃገራት፡ እቶም ኣብ ኣርባዕተ መዓስከራት ትግራይ፡ ዓዲ ሓርሽ፣ ማይ ዓይኒ፣ ሕጻጽን ሽመልባን ዝርከቡ ኣስታት 96 ሽሕ ዝኾኑ ኤርትራውያን ስደተኛታት ዝነበሮም መግቢ ኣብ መወዳእታ ወርሒ ሕዳር ከም ዝተወደኣን ጸጥተኦም ኣብ ሓደጋ ከም ዝወደቐን ክገልጽ ጸኒሑ'ሎ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
